Príloha č. 13 výzvy OP ĽZ DOP 2016/2.1.1/02

Príklady podaktivít

Žiadateľ by mal do svojho projektu zaradiť v rámci hlavnej aktivity iba také podaktivity, ktoré sú účelné a logicky previazané na stanovený cieľ projektu a majú väzbu na potreby cieľovej skupiny projektu.
Hlavná aktivita ako aj jej podaktivity – ich účel, obsah, spôsob realizácie (vrátane časového harmonogramu) – musia byť v žiadosti o NFP jasne popísané. Taktiež by mali mať väzbu na ďalšie časti žiadosti o NFP a to predovšetkým na rozpočet a merateľné ukazovatele. 

Účel, obsah a spôsob realizácie aktivít/ podaktivít by mal obsahovať aj:
−	špecifikácia zvolenej  cieľovej skupiny aj vzhľadom na región realizácie projektu vrátane kvantitatívneho vyjadrenia jej veľkosti 
−	popis skúseností žiadateľa so zvolenou cieľovou skupinou 
-	spôsob vyhľadávania a zapojenia cieľovej skupiny do projektu vrátane spôsobu preobsadzovania
−	nastavenie hlavnej aktivity a jej podaktivít s ohľadom na situáciu a možnosti danej cieľovej skupiny
−	spôsob zabezpečenia individuálneho prístupu a zohľadnenie špecifických potrieb cieľovej skupiny

Príklady podaktivít:
−	vyhľadávanie uchádzačov o zamestnanie z cieľovej skupiny, ktorí budú zapojení do projektu
−	motivačné aktivity smerujúce k  samozamestnávaniu (individuálne alebo skupinové)
−	zistenie potenciálu UoZ v oblasti samozamestnávania
−	poradenstvo osobám CS pred založením samostatnej zárobkovej činnosti alebo inej formy samozamestnávania 
−	vzdelávanie alebo zabezpečenie vzdelávania osôb CS 
−	pomoc pri vypracovaní podnikateľského plánu (základná osnova podnikateľského plánu je uvedená v Prílohe č. 11 výzvy) 
−	pomoc pri založení samostatne zárobkovej činnosti alebo inej formy samozamestnávania
−	vytváranie partnerstiev/ sieťovanie partnerov na podporu začatia podnikania mladých ľudí (financovanie, coworking) 
−	výmena informácií a dobrej praxe z oblasti podnikania 
−	zavedenie nových alebo inovatívnych foriem podpory začatia podnikania (cvičné firmy a pod.)
−	iné aktivity smerujúce k podpore samozamestnávania osôb CS

Vzdelávanie osôb z CS vedúce k získaniu vedomostí súvisiacich so samozamestnaním v predpísanom objeme (min. 100 hod/1 osoba CS) je povinnou podaktivitou hlavnej aktivity.
a)	Teoretické vzdelávanie v rozsahu min. 40 hod/1 osoba CS (vzdelávanie aspoň v jednej z povinných oblastí musí byť akreditované)
Povinné oblasti: 
legislatíva
finančná oblasť (dane, účtovníctvo, odvody) 
marketing a obchodné zručnosti
využívanie IT pri samozamestnávaní 
b)	Praktické vzdelávanie v rozsahu min. 40 hod/1 osoba CS.
napr. vo forme workshopov, na ktorých si UoZ vyskúša prakticky činnosti spojené s podnikateľskou činnosťou napr. vedenie tímu zamestnancov, vedenie účtovníctva v nejakom softvéri, tvorba webu orientovaného na propagáciu poskytovaných služieb alebo tovarov, návrh loga, tvorba obchodných zmlúv apod., prax zameraná na získanie skúseností potrebných pre výkon SZČ u SZČO alebo v malej firme alebo v cvičnej firme a pod.